
Republika Hrvatska
Općinski sud u Velikoj Gorici
Prekršajni odjel
Velika Gorica, Trg kralja Tomislava 36
Poslovni broj: Pp-1729/2025

U   I M E   R E P U B L I K E   H R V A T S K E

P R E S U D A

	Općinski sud u Velikoj Gorici, Prekršajni odjel, po sutkinji Gordani Trivunov, kao sucu pojedincu, uz sudjelovanje zapisničara Kristina Habunek u prekršajnom postupku protiv okrivljenika Adnana Čeliković iz Selnice Šćitarjevske, Selnica Šćitarjevska   zbog prekršaja iz čl. 13. st.1.  Zakona o prekršajima protiv javnog reda i mira, pokrenutog optužnim prijedlogom PU zagrebačke, PP Velika Gorica, pod brojem: klasa; 211-07/25-5/26810, ur.br. 511-19-36-25-1  od 28.10.2025., na temelju čl. 94. i čl. 221. st. 1. toč. 1. Prekršajnog zakona, dana 03. rujna 2026.

p r e s u d i o   j e

Okr. Okrivljeni Adnan Čeliković iz Selnice Šćitarjevske, Selnica Šćitarjevska, OIB: 52290489301, rođen 02.08.1977. u Bihaču, BIH, državljanin RH, od oca Rejhana, do sada prekršajno kažnjavan, a ne vodi se drugi prekršajni niti kazneni postupak.
	
kriv je


što je dana 11.10.2025.g. u 00,10 sati u mjestu Selnica Šćitarjevska kbr. 113, Velika Gorica okrivljeni Adnan Čeliković narušio je javni red mir vikom i galamom pod utjecajem alkohola (2,23 g/kg) na ulici u mjestu Selnica Šćitarjevska, Ulica Selnica Šćitarjevska kbr. 113, na način da je vikao i vrijeđao Ivicu Novaka nazivajući ga raznim pogrdnim riječima: "Jebem ti mater i djecu, pederčina jedna", a navedene riječi je ponavljao više puta,
		
Čime je počinjen prekršaj iz članka 13. stavka 1. Zakon o prekršajima protiv javnog reda i mira,

-    zbog čega se na osnovu istog propisa kažnjava uz primjenu čl.37 Prekršajnog zakona


kažnjava:
            novčanom kaznom u iznosu od iznosu od 300,00 (tristo)  eura

Temeljem čl. 40 st. 3. toč. 1. Prekršajnog zakona u izrečenu kaznu okriv. uračunava se vrijeme od uhićenja dana 11.10.2025. u 00,20 sati i zadržavanje u PP Velika Gorica do dana 11.10.2025. do 12,20 sati kao jedan dan zadržavanja što iznosi 39,82 eura, pa okrivljeni ima za platiti ukupnu novčanu kaznu u iznosu od 260,18  (dvjesto šestdeset eura i osamnaest centi).

Okrivljenik je dužan novčanu kaznu platiti u roku od 90 dana od dana pravomoćnosti ove presude uplatnicom na žiro račun. Ukoliko okrivljenik  u zadanom roku plati 2/3 izrečene novčane kazne smatrat će se da je kazna u cjelini plaćena.

Temeljem čl. 139. st. 1. Prekršajnog zakona  okrivljenica je obvezna naknaditi troškove prekršajnog postupka u paušalnom iznosu od 50,00 eura u roku od 90 dana po pravomoćnosti ove presude.  	
	 
Obrazloženje

 1. 	PU zagrebačka, Policijska postaja Velika Gorica, pod brojem ; klasa; 211-07/25-5/26810, ur.br. 511-19-36-25-1  od 28.10.2025. podnijela je ovom sudu optužni prijedlog protiv okrivljenika, zbog prekršaja iz čl.13. stavka 1. Zakona o prekršajima protiv javnog reda i mira, činjenično i pravno opisanih u izreci ove presude.    

 2. 	Pozvan da se očituje o osnovanosti navoda iz optužnog prijedloga, okrivljeni se pozivima za dane 02.03.2026.g.,. nije odazvao, uz dva pokušaja uručenja poziva. Stoga je sud zakazao novu raspravu za dan 14.05.2026. gdje je zatražio provjeru adrese od PP Velika Gorica za okrivljenika uz uručenje poziva. PP Velika Gorica je dopisom od 20.04.2026.g. naglasili da navedenoj adresi nije nitko zatečen, te da nitko nije otvarao. U razgovoru sa susjedom koja je izjavio da navedeni duže od tri mjeseca ne stanuje na navedenoj adresi te da se odselio negdje u Zagreb na nepoznatu adresu. Sudac je zakazao novu raspravu za dan  03.09.2025.g. gdje se okrivljeni nije odazvao, niti opravdao svoj izostanak, a uredno je primio poziv preko e-oglasne ploče dana 25.08.2026.g., stoga su se stekli uvjeti za donošenje presude na temelju čl. 167. st. 3. uz primjenu čl. 222. st.1. Prekršajnog zakona, kao da se okrivljenik branio šutnjom.

 3. 	Sud je u dokaznom postupku izvršio uvid čitanjem u optužni prijedlog, u obavijest, u izvješća, u naredbu o smještaju u posebnu prostoriju do prestanka djelovanja opojnog sredstva, u zapisnik o ispitivanju prisutnosti alkohola, u potvrdu iz Prekršajne evidencije za okrivljenika, te u zapisnik s rasprave. 

4.	Na temelju uvida u spis predmeta sudac je našao da su se u ponašanju okrivljenika ispunila obilježja prekršaja koji mu se stavljaju na teret.

5.	Prilikom odmjeravanja kazne uzete su u obzir sve okolnosti koje utječu na vrstu i visinu kazne iz čl. 36. st. 2. Prekršajnog zakona. Stoga je sudac okrivljeniku za počinjeno djelo izrekao, sukladno čl. 37. st. 1. Prekršajnog zakona, ublaženu novčanu kaznu ispod zakonom propisane, jer je sud mišljenja da će se i na takav način postići svrha kažnjavanja kod okrivljenika da ubuduće ne čini prekršaje. 

6. 	U izrečenu kaznu temeljem čl.40. Prekršajnog zakona uračunato je vrijeme zadržavanja okrivljenika u PP Velika Gorica.


7. 	Odluka o trošku prekršajnog postupka temelji se na propisima navedenim u izreci presude, a visina je odmjerena u najmanjem paušalnom iznosu, razmjerno duljini trajanja i složenosti postupka.


[bookmark: _GoBack]U Velikoj Gorici, 03. rujna 2026.
Zapisničar: 						                                       Sudac: 
Kristina Habunek, v.r.				                         Gordana Trivunov, v.r.
Uputa o pravnom lijeku:
Protiv presude dopuštena je žalba u roku od 8 dana od dana dostave prijepisa presude. Žalba se podnosi ovom sudu u dva primjerka, a o žalbi odlučuje Visoki prekršajni sud Republike Hrvatske.

	 
Presuda se dostavlja: 
1. Okrivljeniku, 
1. Ovlaštenom tužitelju
1. Prekršajni odjel radi izvršenja,
1. pismohrana, ovdje, 

Za točnost otpravka - ovlašteni službenik:
Katica Franjko

